turjo4nis/wikipedia-bn-dump-20250701 huggingface dataset:
জন মারে

জন টমাস মারে, এমবিই (; জন্ম: ১ এপ্রিল, ১৯৩৫ - মৃত্যু: ২৪ জুলাই, ২০১৮) লন্ডনের উত্তর কেনসিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন জন মারে।

প্রারম্ভিক জীবন 
লন্ডনের নটিং হিল এলাকায় অবস্থিত সেন্ট জন্স চার্চ ইংল্যান্ড স্কুলে অধ্যয়ন করেছেন। তরুণ বয়সে ফুটবলে উইং হাফ অবস্থানে খেলেছেন। ১৯৫২-৫৩ মৌসুমে এফএ ইয়ুথ কাপে ব্রেন্টফোর্ড যুবদলকে সেমি-ফাইনালে নিয়ে যান।

কাউন্টি ক্রিকেট 
১৯৫২ থেকে ১৯৭৫ সময়কাল পর্যন্ত মিডলসেক্সের পক্ষে প্রথম-শ্রেণীর ক্রিকেটে অংশ নিয়েছেন। এছাড়াও, ইংল্যান্ডের পক্ষে ২১ টেস্টে অংশগ্রহণের সুযোগ হয় তার। এ সময়ে ১৫২৭টি প্রথম-শ্রেণীর ডিসমিসাল ঘটিয়ে রেকর্ড গড়েন। পরবর্তীকালে ১৯৮৩ সালে বব টেলর এ রেকর্ডটি নিজের করে নেন।

১৯৫২ সালে মিডলসেক্সের পক্ষে উইকেট-রক্ষক হিসেবে প্রথম খেলতে নামেন। এ সময়ে তার বয়স ছিল ১৭ বছর ৫৪ দিন। স্ট্যাম্পের পিছনে অবস্থান করে সবিশেষ দক্ষতা ও কৃতিত্বের পরিচয় দেন। এরপর থেকে ক্রিকেটের ইতিহাসে অন্যতম সেরা উইকেট-রক্ষকের মর্যাদা পেতে থাকেন। তার ব্যাটিংশৈলী বেশ উন্নতমানের ছিল। মিডলসেক্সের পক্ষে ছয়বার মৌসুমে সহস্রাধিক রান তুলেছেন।

টেস্ট ক্রিকেট 
সমগ্র খেলোয়াড়ী জীবনে ২১ টেস্টে ইংল্যান্ডের পক্ষে খেলেছেন। ৮ জুন, ১৯৬১ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জন মারের। ১৯৬৬ সালে নয় নম্বরে ব্যাটিংয়ে নেমে ওয়েস্ট ইন্ডিজের বিপক্ষে সেঞ্চুরি করেছিলেন। ১৯৬৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

মাত্র দুইজন উইকেট-রক্ষকের একজন হিসেবে এক মৌসুমে এক হাজার বা ততোধিক রান ও একশত বা ততোধিক ডিসমিসালের ‘উইকেট-রক্ষকের ডাবলে’ স্বীয় নামকে সমুজ্জ্বল করে রেখেছেন স্ব-মহিমায়। তিনি একবাবার ও লেস অ্যামিস তিনবার এ কৃতিত্ব প্রদর্শনে সক্ষমতা দেখিয়েছেন।

ব্যক্তিগত জীবন 
ক্রিকেট খেলা থেকে অবসর গ্রহণের পর ইংল্যান্ডের দল নির্বাচকমণ্ডলীর সদস্যরূপে কাজ করেন ও মিডলসেক্স সাধারণ কমিটিতে অংশ নেন। তার শ্যালক অ্যালান মুলারি ইংরেজ ফুটবলার ছিলেন।

২৪ জুলাই, ২০১৮ তারিখে ৮৩ বছর বয়সে অসুস্থ অবস্থায় লর্ডসে জন মারের দেহাবসান ঘটে। এ সময় তিনি মিডলসেক্সের খেলা দেখছিলেন।

তথ্যসূত্র

আরও দেখুন 
 বব বারবার
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 ইংরেজ ক্রিকেট ও ফুটবল খেলোয়াড়দের তালিকা
 আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 
 
 
Wisden article for Murray's 1967 Cricketer of the Year selection

১৯৩৫-এ জন্ম
২০১৮-এ মৃত্যু
১৯৪৬ থেকে ১৯৬৮ সময়কালীন ইংরেজ ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ উইকেট-রক্ষক
ইন্টারন্যাশনাল ক্যাভেলিয়ার্সের ক্রিকেটার
ইংল্যান্ড ক্রিকেট দল নির্বাচক
উইজডেন বর্ষসেরা ক্রিকেটার
কম্বাইন্ড সার্ভিসেসের ক্রিকেটার
কমনওয়েলথ একাদশের ক্রিকেটার
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
মিডলসেক্সের ক্রিকেটার
ডি. এইচ. রবিন্স একাদশের ক্রিকেটার
এল. ই. জি. অ্যামিস একাদশের ক্রিকেটার
টি. এন. পিয়ার্স একাদশের ক্রিকেটার
উইকেট-রক্ষক
যা বলো তাই বলো

যা বলো তাই বলো
বাংলাদেশী ও ভারতীয় শিল্পী-গীতিকার সাহানা বাজপেয়ীর দ্বিতীয় স্টুডিও অ্যালবাম।

এটি রবীন্দ্র সংগীত এর একটি সংগ্রহ যা ৫ সেপ্টেম্বর ২০১৫ তারিখে মেজর সঙ্গীত থেকে ভারত ও বাংলাদেশে মুক্তি পায়।

গানের তালিকা

কর্মী বৃন্দ
সুর করেছেন - শায়ান চৌধুরী অর্ণব

বহিঃসংযোগ
 Albums of Sahana Bajpaie
 Ja Bolo Tai Bolo at Itunes
 Ja Bolo Tai Bolo at Last.fm
 Sahana Bajpaie

তথ্যসূত্র 

2007 albums
Sahana Bajpaie albums
বাংলা ভাষার অ্যালবাম
Bengal Music Company albums
মন বান্ধিবি কেমনে

মন বান্ধিবি কেমনে সাহানা বাজপেয়ীর তৃতীয় অ‍্যালবাম যা ২৭ সেপ্টেম্বর ২০১৬ তারিখে মুক্তি পায়।
 অ‍্যালবামটির প্রয়োজনা প্রতিষ্ঠান হিন্দুস্তান রেকর্ডস ইনরেকো কলকাতা,ভারত এই অ্যালবামটি সারা দেশের কিছু বাঙালি লোক সংগীতের সংগ্রহ এবং এর সুর করেছেন সামন্তক সিনহা এবং সতাকি ব্যানার্জি।

গানের তালিকা

কর্মী বৃন্দ 
 মাল ডারউইন
 ইদ্রিস রহমান

তথ্যসূত্র

বহিঃসংযোগ
 Albums of Sahana Bajpaie 
 Mon Bandhibi Kemone at Itunes
 Mon Bandhibi Kemone  at Google Play
 Mon Bandhibi Kemone at Last.fm
 সাহানা বাজপেয়ী

2016 albums
Sahana Bajpaie albums
বাংলা ভাষার অ্যালবাম
২০১৬-এর অ্যালবাম
শহীদ মিনার (জাহাঙ্গীরনগর বিশ্ববিদ্যালয়)

শহীদ মিনার জাহাঙ্গীরনগর বিশ্ববিদ্যালয়ের অবস্থিত স্মৃতিস্তম্ভ। ১৯৫২ সালের ভাষা আন্দোলন বাংলাদেশের জাতীয় জীবনের সদর্থক অর্জনে অন্তহীন প্রেরণার উৎস ও সূতিকাগার। এ আন্দোলনে নিহিত ছিল রাজনৈতিক স্বাধীনতার আকাঙ্ক্ষা যা ইতিহাসের বাঁক তৈরী করে ১৯৭১ সালের রক্তক্ষয়ী যুদ্ধের মাধ্যমে মূর্ত হয়ে উঠে। জাহাঙ্গীরনগর বিশ্ববিদ্যালয়ের কেন্দ্রীয় শহীদ মিনারের স্থাপত্যশৈলীতে বাংলাদেশের জাতীয় ইতিহাসের গুরুত্বপূর্ণ বাকগুলোর ভূমিকাকে গৌরবময় মর্যাদায় বিধৃত করার চেষ্টা করা হয়েছে।

বিবরণ 
১৯৫২ সালকে সকল অর্জনের ভিত্তি বিবেচনা করে এর ভিত্তিমঞ্চের ব্যাস রাখা হয়েছে ৫২ ফুট এবং ৭১ সালের অবিস্মরণীয় মর্যাদার প্রতি সম্মান জানিয়ে ভিত্তিমঞ্চ থেকে উন্মুক্ত আকাশগামী স্তম্ভত্রয়ের উচ্চতা রাখা হয়েছে ৭১ ফুট। দেশ বিভাগোত্তর বাংলাদেশের জাতীয় জীবনের স্বাধীনতা অভিমুখী নানা আন্দোলনে তাৎপর্যমন্ডিত ৮ টি বছর- ১৯৪৭, ১৯৫২, ১৯৫৪, ১৯৬২, ১৯৬৬, ১৯৬৯, ১৯৭০, ১৯৭১ কে শ্রদ্ধা নিবেদনের জন্য ভিত্তিমঞ্চে ব্যবহার করা হয়েছে ৮টি সিঁড়ি যা ধারাবাহিকতার প্রতীক। দৃঢ়তার প্রতীক ত্রিভুজাকৃতির ঋজু কাঠামোর মিনারের স্থাপত্বশৈলীতে বিদৃত হয়েছে সেইসব জাতীয় বীরদের বীরত্বগাথা যারা মায়ের ভাষা-ভূমির জন্যে লড়েছেন, জীবন দিয়েছেন।

এই স্থাপত্যকর্মটির নকশা করেছেন স্থপতি রবিউল হুসাইন। ১৩ ফেব্রুয়ারি ২০০৮ সালে তৎকালীন উপাচার্য প্রফেসর ড. খন্দকার মুস্তাহিদূর রহমান এটি উদ্বোধন করেন।

চিত্রশালা

আরো দেখুন 

 শহীদ স্মৃতিসৌধ, ইসলামী বিশ্ববিদ্যালয় (উচ্চতা ৭১ ফুট)
 সাবাশ বাংলাদেশ (উচ্চতা ৫ ফুট)

তথ্যসূত্র

শহীদ মিনার
জাহাঙ্গীরনগর বিশ্ববিদ্যালয়
বাংলাদেশের স্বাধীনতা যুদ্ধের ভাস্কর্য
বাংলা ভাষা আন্দোলন
লুসাই পাহাড়

লুসাই (Pron: ˌlʊʃaɪ) হিলস (বা মিজো হিলস) ভারতের মিজোরাম ও ত্রিপুরা পর্বতমালা। পাহাড়টি পাটকাই পর্বতশ্রেণীর অংশ এবং এর সর্বোচ্চ বিন্দু হল ২,১৫৭ মিটার উচ্চ 'ফাউংপুই', যা 'নীল পর্বতমালা' নামেও পরিচিত।

উদ্ভিদ ও প্রাণীজগত
পাহাড়গুলি বেশিরভাগ ঘন বাঁশের জঙ্গলের সাথে আচ্ছাদিত এবং নিম্নগামী স্তরে আচ্ছাদিত; কিন্তু পূর্ব অংশে, সম্ভবত একটি স্বল্প বৃষ্টিপাতের কারণে, রোদোড্রনগুলির সাথে আটকে থাকা ওক এবং পাইনের সঙ্গে ঘাস-ঢাকা পাহাড়ের ঢালগুলি দেখা যায়। ব্লু মাউন্টেন লুসাই পর্বতমালার সর্বোচ্চ শিখর।

অধিবাসীরা 
এই পাহাড়ে লুসাই এবং অন্যান্য মিজো উপজাতিদের বাস করে, কিন্তু জনসংখ্যায় অত্যন্ত ক্ষুদ্র। নিকটতম পরিচিত সময় থেকে আসল অধিবাসীরা কুকি ছিল এবং ১৮৪০ সাল পর্যন্ত লুসাইদের কথা জানা যায়নি যতদিন না উত্তর থেকে জেলাকে আক্রমণ করে। ১৮৪২ সালের নভেম্বরে ব্রিটিশ ভূখণ্ডে তাদের প্রথম আক্রমণ সংঘটিত হয় এবং সেই তারিখের পর তারা ভারতের উত্তর-পূর্ব সীমান্তে সবচেয়ে বিরক্তিকর উপজাতিগুলির মধ্যে একটি প্রমাণিত হয়; কিন্তু ১৮৯০ সালে অভিজানে উত্তর লুশাই গ্রামগুলি সম্পূর্ণ শান্তিচুক্তির ফলে পরিণত হয় এবং ১৮৯২ সালে পূর্ব লুসাইরা হ্রাস পায়।

১৮৮৯ সালে দক্ষিণ লুশাই পাহাড়ের দেশ পরিচালনা করার জন্য বঙ্গ থেকে আসামে স্থানান্তরিত করা হয়। দেশের উপর অধিক দক্ষ নিয়ন্ত্রণ অর্জনের জন্য জেলাটি আংশিক চেনাশোনাতে বিভক্ত করা হয়েছে, প্রত্যেকেই একজন ইন্টারপ্রেটারের দায়িত্বে রাখা হয়, যার মাধ্যমে সকল আদেশ প্রধানদের কাছে প্রেরণ করা হয়। ওয়েলশ প্রিসবিটারিয়ান মিশন ১৮৯৭ সালে আইজলে কাজ শুরু করে এবং জনগণ শিক্ষা গ্রহণের অপ্রত্যাশিত প্রস্তুতি প্রদর্শন করেছে।

গ্রন্থপঞ্জি 
 টি. এইচ. লুইন, 'এনওয়াই এর বন্য রেসেস। ভারত '(১৮৭০)
 "লুসাই হিলস গেজেটর" (কলকাতা, ১৯০৬)

তথ্যসূত্র

বহিঃসংযোগ

 Mara district
 Famous mountains and hills of Northeast India

ত্রিপুরার পাহাড়
ভিলার্স-ফন্টেইন

ভিলার্স-ফন্টেইন  ফ্রান্সের কোমেন কোট-ডোর বিভাগের পূর্বে ফ্রান্স-এ অবস্থিত।

জনসংখ্যা

আরো দেখুন
Communes of the Côte-d'Or department

তথ্যসূত্র
INSEE

Communes of Côte-d'Or
জেল্ডা ফিট্‌জেরাল্ড

জেল্ডা ফিট্‌জেরাল্ড (; জন্ম: জেল্ডা সায়ার, [২৪ জুলাই ১৯০০ - ১০ মার্চ ১৯৪৮) ছিলেন একজন মার্কিন সমাজকর্মী, ঔপন্যাসিক, চিত্রশিল্পী ও নৃত্যশিল্পী। তিনি কথাসাহিত্যিক এফ. স্কট ফিট্‌জেরাল্ডের স্ত্রী এবং ফ্রান্সেস স্কট ফিট্‌জেরাল্ডের মাতা।

অ্যালাবামার মন্টগামারিতে জন্মগ্রহণকারী জেল্ডা তার সৌন্দর্য ও গুণের জন্য পরিচিত ছিলেন এবং তার স্বামী স্কট ফিট্‌জেরাল্ড তাকে "প্রথম মার্কিন ফ্ল্যাপার" বলে উল্লেখ করতেন। তিনি এবং স্কট জ্যাজ যুগের নিদর্শন ছিলেন, যার জন্য তাদের এখনো খ্যাতি রয়েছে। স্কটের প্রথম উপন্যাস দিস সাইড অব প্যারাডাইজ (১৯২০)-এর সাফল্যের ফলে সমাজের উচ্চ স্তরের সাথে তাদের যোগাযোগ হয়, কিন্তু অতিরিক্ত মদ্য পান, অবিশ্বাস ও একে অপরের প্রতি অভিযোগ বাড়তে থাকে। লেখক আর্নেস্ট হেমিংওয়েকে জেল্ডা অপছন্দ করতেন এবং স্কটের সাহিত্যিক কর্মকাণ্ড কমে যাওয়ার পিছনে তাকে দোষারোপ করতেন। স্কিটসোফ্রিনিয়া রোগের চিকিৎসার পর তিনি বিশেষজ্ঞ ক্লিনিকের মধ্যে আবদ্ধ থাকতেন এবং ১৯৪০ সালে হঠাৎ করে স্কট মারা যাওয়ার পূর্বে তারা আলাদা বসবাস করতেন। সাত বছর পর জেল্ডা নর্থ ক্যারোলাইনার অ্যাশভিলে এক হাসপাতালে চিকিৎসাধীন অগ্নিকাণ্ডে মারা যান।

১৯৭০ সালে ন্যান্সি মিলফোর্ড রচিত তার জীবনী পুলিৎজার পুরস্কার মনোনয়নের ক্ষুদ্র তালিকায় অন্তর্ভুক্ত ছিল। ১৯৯২ সালে জেল্ডা নাম অ্যালাবামা উইমেন্‌স হল অব ফেমে অন্তর্ভুক্ত করা হয়। ২০১৭ সালে জেড: দ্য বিগিনিং অব এভরিথিং টিভি ধারাবাহিকে তার জীবনী চিত্রায়িত হয়।

তথ্যসূত্র

বহিঃসংযোগ

১৯০০-এ জন্ম
১৯৪৮-এ মৃত্যু
২০শ শতাব্দীর মার্কিন ঔপন্যাসিক
২০শ শতাব্দীর মার্কিন লেখিকা
এফ. স্কট ফিট্‌জেরাল্ড
অ্যালাবামার লেখিকা
মার্কিন নারী ঔপন্যাসিক
মার্কিন মহিলা নৃত্যশিল্পী
নর্থ ক্যারোলাইনায় দুর্ঘটনায় মৃত্যু
মার্কিন যুক্তরাষ্ট্রে অগ্নিকাণ্ডে মৃত্যু
সিজোফ্রেনিয়ায় আক্রান্ত ব্যক্তি
২০শ শতাব্দীর মার্কিন নাট্যকার
২০শ শতাব্দীর মার্কিন চিত্রশিল্পী
২০শ শতাব্দীর মার্কিন নারী শিল্পী
মার্কিন নৃত্যশিল্পী
কুমিল্লা মডেল কলেজ

কুমিল্লা মডেল কলেজ বাংলাদেশের কুমিল্লা জেলার দেবিদ্বার উপজেলায় নবিয়াবাদ অবস্থিত।

ইতিহাস
কলেজটি ২০১৪ সালে কুমিল্লা সিটি কর্পোরেশন এর প্রানকেন্দ্র ঝাউতলায় কুমিল্লা নিউ মডেল সমবায় সমিতি ও ঢাকা গ্রুপের একটি সহযোগী প্রতিষ্ঠান হিসাবে প্রতিষ্ঠিত হয়।

অবকাঠামো

শিক্ষা ব্যবস্থা

আরো দেখুন
 কুমিল্লা শিক্ষাবোর্ড মডেল কলেজ
 কুমিল্লা ভিক্টোরিয়া সরকারি কলেজ
 সোনার বাংলা কলেজ

বহিঃসংযোগ
 অফিসিয়াল ওয়েবসাইট
 গুগল ম্যাপ

তথ্যসূত্র

কুমিল্লা জেলার মহাবিদ্যালয়
জেন্টুক্স

জেন্টুক্স () বিশেষভাবে এক্সবক্সের জন্যে নির্মিত জেন্টু-ভিত্তিক লিনাক্স ডিস্ট্রিবিউশন। এ অপারেটিং সিস্টেমটি থমাস প্যাডলি নামের এক ব্যক্তি নির্মাণ করেন। জেন্টুক্স চলার জন্যে একটি মোডচিপ বা সফটওয়্যার মোড প্রয়োজন হয়, যেহেতু এটি মাইক্রোসফট-কর্তৃক অনুমোদিত সফটওয়্যার না।

তথ্যসূত্র 

লিনাক্স ডিস্ট্রিবিউশন
ফ্রান্সেস স্কট ফিট্‌জেরাল্ড

ফ্রান্সেস স্কট "স্কটি" ফিট্‌জেরাল্ড (; জন্ম: ২৬ অক্টোবর ১৯২১ - ১৮ জুন ১৯৮৬) ছিলেন একজন মার্কিন লেখিকা, সাংবাদিক ও ডেমোক্র্যাটিক পার্টির সদস্য। তিনি দ্য নিউ ইয়র্ক টাইমস, দ্য নিউ ইয়র্কার, দ্য নর্দার্ন ভার্জিনিয়া সান ও অন্যান্য সংবাদপত্রে সাংবাদিক হিসেবে কাজ করেছেন।

তিনি কথাসাহিত্যিক দম্পতি এফ. স্কট ফিট্‌জেরাল্ড ও জেল্ডা ফিট্‌জেরাল্ডের কন্যা। ১৯৯২ সালে অ্যালাবামা উইমেন্‌স হল অব ফেমে তার নাম অন্তর্ভুক্ত করা হয়। ১৯৯৫ সালে তার সন্তান এলিনর "ববি" ল্যানাহান তার জীবনী, স্কটি: দ্য ডটার অব ... দ্য লাইফ অব ফ্রান্সেস স্কট ফিট্‌জেরাল্ড ল্যানাহান স্মিথ, প্রকাশ করেন।

তথ্যসূত্র

বহিঃসংযোগ

 

১৯২১-এ জন্ম
১৯৮৬-এ মৃত্যু
২০শ শতাব্দীর মার্কিন লেখিকা
এফ. স্কট ফিট্‌জেরাল্ড
আইরিশ বংশোদ্ভূত মার্কিন ব্যক্তি
মার্কিন নারী সাংবাদিক
মার্কিন লেখিকা
মিনেসোটার সাংবাদিক
মিনেসোটার লেখিকা
২০শ শতাব্দীর মার্কিন সাংবাদিক
২০শ শতাব্দীর মার্কিন লেখক
মার্টিন লাভ

মার্টিন লয়েড লাভ (; জন্ম: ৩০ মার্চ, ১৯৭৪) কুইন্সল্যান্ডের মুন্ডুবেরায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন ‘মাসল’ ডাকনামে পরিচিত মার্টিন লাভ।

শৈশবকাল 
মুন্ডুবেরা স্টেট স্কুলে অধ্যয়নশেষে মুন্ডুবেরা হাই স্কুল ও টুওম্বা গ্রামার স্কুলে পড়াশোনা করেছেন মার্টিন লাভ। এরপর ১৯৯৭ সালে কুইন্সল্যান্ড বিশ্ববিদ্যালয় থেকে ফিজিওথেরাপি বিষয়ে স্নাতক ডিগ্রি সম্পন্ন করেন।

প্রথম-শ্রেণীর ক্রিকেট 
১৯৯৪-৯৫ মৌসুমে শেফিল্ড শিল্ডের চূড়ান্ত খেলায় কুইন্সল্যান্ডের পক্ষে ১৪৬ রান তুলেন। এরফলে দলটি দীর্ঘ ৬৮ বছর পর প্রতিযোগিতার শিরোপা লাভে সক্ষমতা দেখায়। ২০০২ সালে ডারহামের পক্ষে ২৫১ রানের ইনিংস খেলে রেকর্ড গড়েন। এরপর ২০০৩ সালে ২৭৩ রান তুলে এ রেকর্ডকে আরও উচ্চতায় নিয়ে যান।

অক্টোবর, ২০০৬ সালে ওয়ারউইকশায়ারের পক্ষে খেলার জন্য চুক্তিবদ্ধ হন। কিন্তু দলে যোগদানের পূর্বেই আঘাতগ্রস্ত হলে কুমার সাঙ্গাকারা তার স্থলাভিষিক্ত হন।

টেস্ট ক্রিকেট 
২০০২-০৩ মৌসুমে ইংল্যান্ড দল অ্যাশেজ সিরিজে খেলার উদ্দেশ্য নিয়ে অস্ট্রেলিয়া সফরে আসে। ২৬ ডিসেম্বর, ২০০২ তারিখে ইংল্যান্ডের বিপক্ষে টেস্ট অভিষেক ঘটে মার্টিন লাভের। অ্যাশেজ সিরিজের ৪র্থ ও টম টেস্টে যথাক্রমে ৬২*, ৬* ও ০, ২৭ রান তুলেছিলেন। এরপর বার্বাডোসে অনুষ্ঠিত একমাত্র টেস্টে ওয়েস্ট ইন্ডিজের বিপক্ষে ৩৬ ও ২ রান তুলেন। ২০০৩ সালে সফরকারী বাংলাদেশের বিপক্ষে শূন্য রান ও অপরাজিত ১০০ করেন।

ড্যামিয়েন মার্টিন আঘাত থেকে আরোগ্য লাভ শেষে দলে ফিরে আসলে মার্টিন লাভকে টেস্ট দল থেকে চলে আসতে হয়েছিল।

অবসর 
২৪ ফেব্রুয়ারি তারিখে মার্টিন লাভ ঘোষণা করেন যে ফিজিওথেরাপিকে পেশা হিসেবে গ্রহণের উদ্দেশ্যে, ২০০৮-০৯ মৌসুম শেষে ক্রিকেট থেকে অবসর গ্রহণ করবেন।

জাঙ্কশন ওভালে তিনি তার শেফিল্ড শিল্ডের শেষ খেলায় ভিক্টোরিয়ার বিপক্ষে অপরাজিত ১০৪ রানের ইনিংস খেলার পর নিজ মাঠে নিজস্ব শেষ খেলায় অপরাজিত ২১৯ রানের ইনিংস খেলে নিজেকে স্মরণীয় করে রাখেন। এরফলে নিজস্ব শেষ টেস্ট ও প্রথম-শ্রেণীর ক্রিকেটে অপরাজিত সেঞ্চুরি করে বিরল দৃষ্টান্ত গড়েন।

তথ্যসূত্র

আরও দেখুন 
 হ্যামি লাভ
 সাইমন ক্যাটিচ
 অ্যালান বর্ডার পদক
 অস্ট্রেলীয় টেস্ট ক্রিকেটারদের তালিকা
 ২০০৩ বাংলাদেশ ক্রিকেট দলের অস্ট্রেলিয়া সফর

বহিঃসংযোগ 
 
 

১৯৭৪-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
কুইন্সল্যান্ডের ক্রিকেটার
কুইন্সল্যান্ড ক্রিকেট অধিনায়ক
ডারহামের ক্রিকেটার
নর্দাম্পটনশায়ারের ক্রিকেটার
কুইন্সল্যান্ড থেকে আগত ক্রিকেটার
বীরশ্রেষ্ঠ হামিদুর রহমান স্টেডিয়াম

বীরশ্রেষ্ঠ হামিদুর রহমান স্টেডিয়াম    বাংলাদেশের ঝিনাইদহ প্রিয়া সিনেমা হলের পাশে অবস্থিত একটি স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল,ব্যাডমিন্টন ও হকি প্রশিক্ষণ ও প্রতিযোগিতা হয়ে থাকে।

আরও দেখুন 

 বাংলাদেশের ক্রীড়া স্থাপনাসমূহ
 ক্রিকেট ষ্টেডিয়াম তালিকা বাংলাদেশ

তথ্যসূত্র

বহিঃসংযোগ 

বাংলাদেশের ফুটবল মাঠ
বাংলাদেশের স্টেডিয়াম
হামিদুর রহমান (বীরশ্রেষ্ঠ)
বসিরহাট দক্ষিণ বিধানসভা কেন্দ্র

বসিরহাট দক্ষিণ  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৪ নং বসিরহাট দক্ষিণ বিধানসভা কেন্দ্রটি বসিরহাটপৌরসভা এবং বসিরহাট-১ সমষ্টি উন্নয়ন ব্লক এবং টাকিপৌরসভা এর অন্তর্গত।

বসিরহাট দক্ষিণ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬

২০১৪ উপনির্বাচন
১৩ সেপ্টেম্বর ২০১৪ সালে বসিরহাট দক্ষিণ বিধানসভা কেন্দ্র বিধায়ক নারায়ণ মুখার্জীর মৃত্যুর কারণে উপনির্বাচন হয়।

২০১১
২০১১ সালের নির্বাচনে, সিপিআই (এম) এর নারায়ণ মুখার্জী তার নিকটতম প্রতিদ্বন্দ্বী তৃণমূল কংগ্রেসের নারায়ণ গোস্বামীকে পরাজিত করেন।

১৯৭৭-২০০৬
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।  ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১  এবং ১৯৮৭ সালে  কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন।

১৯৫১-১৯৭২
কংগ্রেসের ললিত কুমার ঘোষ ১৯৭২  এবং ১৯৭১ সালে  জয়ী হন। সিপিআই এর এ.বি. বন্দ্যোপাধ্যায় ১৯৬৯  এবং ১৯৬৭ সালে  জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন।  কংগ্রেসের প্রফুল্ল নাথ ব্যানার্জী ১৯৫৭ সালে   এবং স্বাধীন ভারতের প্রথম নির্বাচনে ১৯৫১ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
বসিরহাট
পশ্চিমবঙ্গের মহিষাসুরমর্দিনী দুর্গার মন্দির

পশ্চিমবঙ্গের বিভিন্ন জেলায় একাধিক মহিষাসুরমর্দিনী দুর্গার মন্দির রয়েছে। প্রাচীন কাল থেকে বঙ্গদেশে মহিষাসুরমর্দিনীর উপাসনা হয়ে আসছে। শ্রী শ্রী চণ্ডী উল্লেখিত প্রথম দুর্গাপুজা স্থল, ঋষি মেধসের আশ্রম এবং প্রথম পূজারী রাজা সুরাথের আবাসস্থল পশ্চিমবঙ্গে অবস্থিত। সমগ্র বঙ্গদেশে প্রাচীন কাল থেকেই শক্তি উপাসনার প্রচলন থাকায় একাধিক মহিষাসুরমর্দিনীর প্রাচীন উপাসনালয় রয়েছে।

কলকাতা
যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে।

চিত্তেশ্বরী দুর্গাবাড়ি
চিত্তেশ্বরী দুর্গাবাড়ি কলকাতা শহরের অন্যতম প্রসিদ্ধ দুর্গা মন্দির। মন্দিরটি কলকাতার চিতপুরে অবস্থিত। উপাস্য মহিষাসুরমর্দিনী দেবী মূর্তিটি আগে চিতে ডাকাত উপাসনা করতেন। চিতে ডাকাতের নাম থেকেই দেবীর চিত্তেশ্বরী নাম হয়েছে। পরবর্তী কালে চিত্তেশ্বরী থেকে নামটি থেকে চিতপুর নাম এসেছে। এই বিগ্রহটিতে অন্যান্য বিগ্রহের থেকে কিছু পার্থক্য লক্ষ্য করা যায়। সাধারণত দুর্গমুর্তি অষ্টধাতু, পিতল বা মাটির হলেও এখানে দশভুজা মহিষাসুরমর্দিনীর বিগ্রহ নিমকাঠে নির্মিত। দেবীর বাহন সাবেকি ঘোড়ামুখী সিংহ। আবার দেবীর বাহন সিংহের সাথে বাঘও উপস্থিত।

ঢাকেশ্বরী মাতার মন্দির, কুমারটুলি 
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।

বীরভূম
প্রাচীন কাল থেকেই বীরভূম জেলায় তন্ত্রচর্চা ও শক্তি উপাসনার হয়ে থাকে। বীরভূম জেলায় ৫টি শক্তিপীঠ ও একটি উপপিঠ রয়েছে। বক্রেশ্বর একটি শক্তিপিঠ। এখানে মহিষাসুরমার্দিনী দেবীর আরাধনা হয়।

বক্রেশ্বর
বক্রেশ্বর একটি প্রাচীন শক্তিপীঠ। এই পীঠের প্রধান উপসিত দেবী হলেন মহিষাসুরমার্দিনী। দশভুজা দুর্গার বিগ্রহটি অষ্টধাতু নির্মিত। দেবীর বাহন সাবেকি ঘোড়ামুখী সিংহ।

বাঁকুড়া
পশ্চিমবঙ্গের বাঁকুড়া জেলায় সবচেয়ে প্রাচীন ও ঐতিহ্যবাহী মহিষাসুরমর্দিনী দুর্গার মন্দির রয়েছে।

মৃন্ময়ী মাতার মন্দির

বাঁকুড়ার বিষ্ণুপুরে মল্লরাজ জগৎ মল্ল দুর্গা উপাসক ছিলেন। তার প্রতিষ্ঠিত দুর্গা মন্দিরই বাংলার সর্বাধিক প্রাচীন মহিষাসুরমর্দিনীর মন্দির। এই মন্দিরটি মৃন্ময়ী মাতার মন্দির নামে বিখ্যাত। মন্দির ও বিগ্রহ ৯৯৭ খ্রিস্টাব্দে প্রতিষ্ঠা হয়। দশভুজা মহিষাসুরমর্দিনীর বিগ্রহটি সম্পূর্ণ গঙ্গার মাটিতে নির্মিত। দেবীর সাথে একই কাঠামোয় সরস্বতী, লক্ষ্মী, কার্ত্তিক, গণেশ ও মহাদেব এবং মহাদেবের দুই অনুচর নন্দী,ভিরিঙ্গি উপস্থিত।

বর্ধমান
বর্ধমান জেলায় একাধিক প্রাচীন মহিষাসুরমর্দিনীর মন্দির রয়েছে। শ্রী শ্রী চণ্ডীতে বর্ণিত বিভিন্ন স্থান এই জেলাতে রয়েছে।

যোগ্যদা মন্দির
বর্তমানে পূর্ব বর্ধমান জেলার কাটোয়ার ক্ষীরগ্রামে অন্যতম শক্তিপীঠ যোগদার মন্দির রয়েছে। দশভুজা মহিষাসুরমর্দিনীর বিগ্রহটি পাল যুগে নির্মিত। এই মহিষাসুরমর্দিনীর লৌকিক নাম হলো "যোগদা"।

গড় জঙ্গল
পশ্চিম বর্ধমান জেলার গড় জঙ্গলে শ্রী শ্রী চণ্ডী উল্লেখিত ঋষি মেধসের আশ্রম রয়েছে। এটি মহিষাসুরমর্দিনীর প্রথম পূজার স্থল। এই আশ্রমের কাছেই চণ্ডী মঙ্গল কাব্যে উল্লিখিত ইচ্ছাই ঘোষের দেউল। এখানে টেরাকোটার মন্দিরে মহিষাসুরমর্দিনীর উপাসনা হয়।

তথ্যসূত্র 

পশ্চিমবঙ্গের হিন্দু মন্দির
বীরশ্রেষ্ঠ রুহুল আমিন স্টেডিয়াম

বীরশ্রেষ্ঠ রুহুল আমিন স্টেডিয়াম (পূর্বনাম কক্সবাজার স্টেডিয়াম; বীরশ্রেষ্ঠ রুহুল আমিন ফুটবল স্টেডিয়াম নামে পরিচিত)  ১৯৫৬ সালে নির্মিত কক্সবাজার মেডিকেল কলেজ হাসপাতালের দক্ষিণ পাশে স্টেডিয়ামটি অবস্থিত। মূলত ক্রিকেট স্টেডিয়াম হলেও  অন্যান্য খেলা যেমন ফুটবল, ব্যাডমিন্টন, ইত্যাদি প্রশিক্ষণ ও প্রতিযোগিতা হয়ে থাকে। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ রুহুল আমিনের নামে পরিবর্তন করা হয়।

তথ্যসূত্র

আরো দেখুন 

কক্সবাজার জেলা
বাংলাদেশের ফুটবল মাঠ
বাংলাদেশের স্টেডিয়াম
১৯৬৫-এ প্রতিষ্ঠিত
কক্সবাজার
কক্সবাজারের ক্রীড়া অনুষ্ঠানস্থল
ঢাকা বিশ্ববিদ্যালয় কেন্দ্রীয় মাঠ

ঢাকা বিশ্ববিদ্যালয় কেন্দ্রীয় মাঠ বাংলাদেশের রাজধানী ঢাকার, ঢাকা বিশ্ববিদ্যালয় সড়কে অবস্থিত একটি প্রথম-শ্রেণীর ক্রিকেট ও ফুটবল মাঠ।

১৯৬৬ সালের ২১শে মে ঢাকা ও গনপূর্ত বিভাগের মধ্যে প্রথম-শ্রেণীর ক্রিকেট ম্যাচ অনুষ্ঠিত হয়।

মাঠটিতে প্রতিবছর আন্তঃকলেজ সহ বিভিন্ন খেলার আয়োজন করে থাকে ঢাকা বিশ্ববিদ্যালয়ের  সমাবর্তনের সময় এই মাঠটি ব্যবহার করা হয়।

তথ্যসূত্র 

বাংলাদেশের ফুটবল মাঠ
বাংলাদেশের ক্রিকেট মাঠ
কেন্দ্রীয় মাঠ
ঢাকায় ক্রিকেট
ঢাকার ক্রীড়া অনুষ্ঠানস্থল
বীর মুক্তিযোদ্ধা এডভোকেট আব্দুল হাকিম স্টেডিয়াম

বীর মুক্তিযোদ্ধা এডভোকেট আব্দুল হাকিম স্টেডিয়াম (জামালপুর স্টেডিয়াম নামেও পরিচিত) ১৯৬২ সালে নির্মিত বাংলাদেশের একটি জেলা পর্যায়ের স্টেডিয়াম। স্থাপনাটি জামালপুর জেলার সদর থানায় জেলা কারাগারের পশ্চিমে এবং জিলা স্কুলের দক্ষিণে অবস্থিত। জেলার একমাত্র স্টেডিয়াম হিসেবে এখানে জেলা ও উপজেলার যাবতীয় খেলাধুলা অনুষ্ঠিত হয়। ২০২০ সালে স্টেডিয়ামটির সংস্কার করা হয়। ১৪০০০ দর্শক ধারণ ক্ষমতা সম্পন্ন স্টেডিয়ামটিতে নিয়মিত খেলা আয়োজনের পাশাপাশি বাংলাদেশের জাতীয় দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় জামালপুর জেলা ক্রীড়া সংস্থার তত্ত্বাবধায়নে রয়েছে।

ইতিহাস 
১৯৬২ সালে জামালপুর স্টেডিয়াম নির্মাণ করা শুরু হয়। ১৯৭৯ সালে স্টেডিয়ামটির উদ্বোধন করা হয়। ২০১৩ সালে স্টেডিয়ামের নাম আব্দুল হাকিমের নামে "বীর মুক্তিযোদ্ধা এডভোকেট আব্দুল হাকিম" স্টেডিয়াম রাখা হয়। ২০১৬-১৭ অর্থবছরে জাতীয় ক্রীড়া পরিষদ বাংলাদেশের অন্যান্য জেলার সাথে জামালপুর স্টেডিয়াম সংস্কারের উদ্যোগ নেয়।.২০২০ সালের ৭ ডিসেম্বর, ৩৯ কোটি টাকা ব্যয়ে তমা কনষ্ট্রাকশন, মেসার্স বিনিময় কনস্ট্রাকশন ও মেসার্স কিউ এইচ মাসুদ এন্ড কোম্পানী স্টেডিয়ামটির সংস্কার সম্পন্ন করে। আধুনিকায়নের পর মির্জা আজম হ্যান্ডবল স্টেডিয়ামের সাথে ২০২১ সালের ২৮ মার্চ, স্টেডিয়ামটি আনুষ্ঠানিকভাবে পুনরায় চালু করা হয়।

কাঠামো 
স্থাপনাটির অবকাঠামোতে মূল স্টেডিয়াম ছাড়াও,আউটার স্টেডিয়াম, ব্যায়ামাগার, শুটিং ক্লাব অন্তর্ভুক্ত রয়েছে। ২০২০ সালে সংস্কারের পর স্টেডিয়ামটিতে চারতলা প্যভেলিয়ন, তিন তলা গনসংযোগ ও সাংবাদিক কেন্দ্র, গুরুত্বপূর্ণব্যক্তিদের বসার লাউঞ্জ, খেলোয়াড়দের আবাস, পরিচ্ছন্নতা কক্ষ যুক্ত হয়েছে। গোলাকৃতির স্টেডিয়ামটিতে ১২ ধাপ বিশিষ্ট দর্শক বসার গ্যালারী যুক্ত হয়েছে। এছাড়াও এই স্টেডিয়ামে দিবারাত্রির খেলা আয়োজনের সুবিধার্থে 'ফ্লাড-লাইট' স্থাপনের জন্য পরিকল্পিত।

২০২০ সালে সংস্কারের পর স্টেডিয়ামটির দর্শক ধারণ ক্ষমতা ১৪০০০-এ উন্নীত হয়েছে।

আয়োজন 
স্টেডিয়ামটিতে জামালপুর জেলা ও উপজেলার পর্যায়ের যাবতীয় খেলা অনুষ্ঠিত হয়। এছাড়াও জাতীয় পর্যায়, আঞ্চলিক এবং স্থানীয় ফুটবল আর ক্রিকেট খেলার নিয়মিত আয়োজন হয়ে থাকে। এছাড়াও এই স্টেডিয়ামে ২০তম জাতীয় হ্যান্ডবল, ২০তম জাতীয় ভারোত্তোলন, জাতীয় শুটিং আর জাতীয় অনূর্ধ্ব-১৪ ক্রিকেট প্রতিযোগিতার আয়োজন করা হয়েছিল। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়।

তথ্যসূত্র 

বাংলাদেশের স্টেডিয়াম
জামালপুর জেলা
১৯৬২-এ প্রতিষ্ঠিত
বাংলাদেশের ফুটবল মাঠ
বাংলাদেশের ক্রিকেট মাঠ
ময়মনসিংহ বিভাগের ভবন ও স্থাপনা
জামালপুরের ক্রীড়া অনুষ্ঠানস্থল